CELEX: 32011D0266
Language: lt
Date: 1304294400000
Title: 2011/266/ES: 2011 m. gegužės 2 d. Komisijos įgyvendinimo sprendimas, kuriuo iš esmės pripažįstama, kad dėl galimo beta cipermetrino, eugenolio, geraniolio ir timolio įtraukimo į Tarybos direktyvos 91/414/EEB I priedą nuodugniam patikrinimui pateikti dokumentų rinkiniai yra išsamūs (pranešta dokumentu Nr. C(2011) 2776)  Tekstas svarbus EEE

4.5.2011   
            
            
               LT
            
            
               Europos Sąjungos oficialusis leidinys
            
            
               L 114/3
            
         KOMISIJOS ĮGYVENDINIMO SPRENDIMAS
   2011 m. gegužės 2 d.
   kuriuo iš esmės pripažįstama, kad dėl galimo beta cipermetrino, eugenolio, geraniolio ir timolio įtraukimo į Tarybos direktyvos 91/414/EEB I priedą nuodugniam patikrinimui pateikti dokumentų rinkiniai yra išsamūs
   (pranešta dokumentu Nr. C(2011) 2776)
   (Tekstas svarbus EEE)
   (2011/266/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 6 straipsnio 3 dalį,
   kadangi:
   
               (1)
            
            
               Direktyvoje 91/414/EEB numatyta parengti įregistruotų veikliųjų medžiagų, kurias Europos Sąjungoje leidžiama naudoti augalų apsaugos produktuose, sąrašą;
            
         
               (2)
            
            
               2009 m. lapkričio 13 d. bendrovė „Cerexagri SAS“ Jungtinės Karalystės valdžios institucijoms pateikė veikliosios medžiagos beta cipermetrino dokumentų rinkinį ir paraišką įtraukti ją į Direktyvos 91/414/EEB I priedą;
            
         
               (3)
            
            
               2008 m. kovo 7 d. bendrovė „Eden Research plc“ Jungtinės Karalystės valdžios institucijoms pateikė veikliųjų medžiagų eugenolio, geraniolio ir timolio dokumentų rinkinius ir paraiškas įtraukti šias medžiagas į Direktyvos 91/414/EEB I priedą;
            
         
               (4)
            
            
               Jungtinės Karalystės valdžios institucijos pranešė Komisijai, kad atlikus pirminį patikrinimą paaiškėjo, kad minėtų veikliųjų medžiagų dokumentų rinkiniai atitinka Direktyvos 91/414/EEB II priede nustatytus duomenų ir informacijos reikalavimus. Be to, manoma, kad pateikti dokumentų rinkiniai atitinka Direktyvos 91/414/EEB III priede nustatytus vieno augalų apsaugos produkto, kurio sudėtyje yra minėtų veikliųjų medžiagų, duomenų ir informacijos reikalavimus. Vėliau, remdamiesi Direktyvos 91/414/EEB 6 straipsnio 2 dalimi, pareiškėjai Komisijai ir kitoms valstybėms narėms nusiuntė dokumentų rinkinius ir šie rinkiniai buvo perduoti Maisto grandinės ir gyvūnų sveikatos nuolatiniam komitetui;
            
         
               (5)
            
            
               šiuo sprendimu Sąjungos lygmeniu turėtų būti oficialiai patvirtinta, kad dokumentų rinkiniai laikomi iš esmės atitinkančiais Direktyvos 91/414/EEB II priede nustatytus duomenų ir informacijos reikalavimus ir tos direktyvos III priede nustatytus reikalavimus bent vienam augalų apsaugos produktui, kurio sudėtyje yra minėtų veikliųjų medžiagų;
            
         
               (6)
            
            
               šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Šio sprendimo priede nurodytų veikliųjų medžiagų dokumentų rinkiniai, kurie pateikti Komisijai ir valstybėms narėms siekiant šias medžiagas įtraukti į Direktyvos 91/414/EEB I priedą, iš esmės atitinka šios direktyvos II priede nustatytus duomenų ir informacijos reikalavimus.
   Dokumentų rinkiniai taip pat atitinka Direktyvos 91/414/EEB III priede nustatytus duomenų ir informacijos reikalavimus vienam augalų apsaugos produktui, kurio sudėtyje yra veikliosios medžiagos, atsižvelgiant į siūlomus to produkto naudojimo atvejus.
   2 straipsnis
   Ataskaitą rengianti valstybė narė toliau nuodugniai nagrinėja 1 straipsnyje nurodytus dokumentų rinkinius ir kuo greičiau bei ne vėliau kaip iki 2012 m. gegužės 31 d. pateikia Komisijai tyrimo išvadas ir rekomendacijas dėl 1 straipsnyje nurodytų veikliųjų medžiagų įtraukimo arba neįtraukimo į Direktyvos 91/414/EEB I priedą ir visas to įtraukimo sąlygas.
   3 straipsnis
   Šis sprendimas skirtas valstybėms narėms.
   
      Priimta Briuselyje 2011 m. gegužės 2 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 230, 1991 8 19, p. 1.
   
      PRIEDAS
      
         VEIKLIOSIOS MEDŽIAGOS, KURIOMS TAIKOMAS ŠIS SPRENDIMAS
      
      
                  Įprastas pavadinimas, CIPAC identifikavimo numeris
               
               
                  Pareiškėjas
               
               
                  Paraiškos pateikimo data
               
               
                  Ataskaitą rengianti valstybė narė
               
            
                  Beta cipermetrinas
                  CIPAC Nr.: 632
               
               
                  „Cerexagri SAS“
               
               
                  2009 m. lapkričio 13 d.
               
               
                  JK
               
            
                  Eugenolis
                  CIPAC Nr.: nenurodytas
               
               
                  „Eden Research plc“
               
               
                  2008 m. kovo 7 d.
               
               
                  JK
               
            
                  Geraniolis
                  CIPAC Nr.: nenurodytas
               
               
                  „Eden Research plc“
               
               
                  2008 m. kovo 7 d.
               
               
                  JK
               
            
                  Timolis
                  CIPAC Nr.: nenurodytas
               
               
                  „Eden Research plc“
               
               
                  2008 m. kovo 7 d.
               
               
                  JK